Aponiovci

Aponiovci (staršie: Apponyiovci; základný tvar Aponi, staršie: Apponyi; maď. Apponyi) bol uhorský šľachtický rod pochádzajúci z bočnej vetvy rodu Péczovcov. Ich sídlom boli Oponice neďaleko Topoľčian.

Dejiny rodu 
Zakladateľom rodu je Tomáš nazývaný Červený (Rúfus), ktorý bol 1323 kastelánom Čachtického hradu a hradu Branč. Od kráľa Žigmunda Luxemburského získal zámenou za hrad Čeklís (Bernolákovo) hradné panstvo Oponice, podľa ktorého potom začal rod používať predikát. Ďalšie panstvá mal rod v Malinove (kaštieľ Eberhard), v Jablonici a v Tolnianskej a Békešskej stolici. Diplomatické smerovanie rodu už položil Tomáš Aponi, ktorý bol vyslancom uhorského kráľa Ľudovíta I. Veľkého u pápeža Klementa VI. v Avignone roku 1343. Pavol Aponi bol zase vyslancom Štefana Bočkaja vo Viedni roku 1606 vyrokoval mier. V roku 1618 bol cisárom poverený rokovaním o hraniciach medzi Uhorskom a Moravským markgrófstvom. Aponiovci vďaka svojmu vzdelaniu a diplomatickým schopnostiam sa stali tak vyslancami v rôznych krajinách. Vedeli šikovne obhájiť záujem kráľa, uhorskej krajiny a stavov. V 16., 17. a 18. storočí získali Aponiovci barónsky a následne aj grófsky titul. Členovia rodu sa uplatňovali vo vojenských a v politických funkciách. Počas povstania Františka II. Rákóciho (17031711) boli niektoré majetky rodu v roku 1708 zničené.

Rod sa do povedomia kultúrnej a vzdelanej Európy zapísali hlavne tým, že založil slávnu Aponiovsku knižnicu. Presťahovali ju z Viedne, kde vznikla, do Bratislavy v roku 1825 a sprístupnili ju verejnosti v roku 1827. Navštevovali ju dokonca štúrovci a nechal si posielať do nej knihy z Ruska. Najznámejším novodobým členom rodu je Albert Aponi, ktorý zaviedol maďarizačné Aponiho zákony v roku 1907. Knižnicu z kaštieľa v Oponiciach v roku 1956 pre Maticu Slovensku zachránil františkán Jozef Vševlad Gajdoš.

Známi príslušníci rodu 
Medzi najvýznamnejších členov rodu patrili:

 Tomáš Aponi (Rúfus) (14. storočie), zakladateľ rodu, kastelán, vyslanec Ľudovíta I. Veľkého
 Ján Aponi († 1624), barón, pustovník
 Pavol Aponi (* 1564† 1624), barón, strážca kráľovskej koruny, vyslanec Štefana Bočkaja
 Jozef Aponi (* 1718 † 1787), gróf, filozof, jezuita, profesor na Trnavskej univerzite
 Anton Juraj Aponi (* 1751† 1817), gróf, veľkostatkár, diplomat, župan
 Anton Aponi (* 1782† 1852), gróf, diplomat, veľvyslanec v Nemecku, Toskánsku a v Ríme
 Rudof Aponi (* 1812† 1876), gróf, diplomat, vyslanec v Petrohrade, Paríži a Londýne
 Juraj Aponi (* 1808† 1899), gróf, kancelár, krajinský sudca, poslanec Uhorského snemu
 Albert Aponi (* 1846† 1933), diplomat, minister kultu a výučby uhorskej vlády
 Henrich Aponi (* 1885† 1935), gróf, diplomat, cestoval po Afrike, Indii a Himalájach
 Albert II. Aponi (* 1899† 1970), politik, zástupca, novinár
 Géraldine Aponi (* 1915† 2002), grófka, manželka albánskeho kráľa Zoga I.

Galéria

Referencie

Literatúra

Iné projekty

Externé odkazy 
 Aponiovská knižnica

Šľachtické rody na Slovensku
Šľachtické rody v Uhorsku
Oponice